CELEX: 32007R1064
Language: hu
Date: 2007-09-17 00:00:00
Title: A Bizottság 1064/2007/EK rendelete ( 2007. szeptember 17. ) az állati eredetű élelmiszerekben található állatgyógyászati készítmények maximális maradékanyag-határértékeinek megállapítására szolgáló közösségi eljárás kialakításáról szóló 2377/90/EGK tanácsi rendelet I. mellékletének az avilamicin tekintetében történő módosításáról (EGT-vonatkozású szöveg)

18.9.2007   
            
            
               HU
            
            
               Az Európai Unió Hivatalos Lapja
            
            
               L 243/3
            
         
      A BIZOTTSÁG 1064/2007/EK RENDELETE
   
   (2007. szeptember 17.)
   az állati eredetű élelmiszerekben található állatgyógyászati készítmények maximális maradékanyag-határértékeinek megállapítására szolgáló közösségi eljárás kialakításáról szóló 2377/90/EGK tanácsi rendelet I. mellékletének az avilamicin tekintetében történő módosításáról
   (EGT-vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az állati eredetű élelmiszerekben található állatgyógyászati készítmények maximális maradékanyag-határértékeinek megállapítására szolgáló közösségi eljárás kialakításáról szóló, 1990. június 26-i 2377/90/EGK tanácsi rendeletre (1) és különösen annak 2. cikkére,
   tekintettel az Európai Gyógyszerügynökségnek az állatgyógyászati készítmények értékelő bizottsága által megfogalmazott véleményére,
   mivel:
   
               (1)
            
            
               Minden olyan farmakológiai hatóanyagot, amelyet a Közösségen belül élelmiszer-előállítás céljából tartott állatokon történő alkalmazásra szánt állatgyógyászati készítményekben használnak fel, a 2377/90/EGK rendelettel összhangban értékelni kell.
            
         
               (2)
            
            
               Az orthosomicinek csoportjába tartozó antibiotikumra, az avilamicinre vonatkozó maximális maradékanyag-határértékek megállapítására vonatkozó kérelem érkezett az Európai Gyógyszerügynökséghez. Az állatgyógyászati készítmények értékelő bizottságának ajánlása alapján a 2377/90/EGK rendelet I. mellékletét a sertésfélék (izom, bőr és zsír, máj, vese), a nyulak (izom, zsír, máj és vese) és a baromfi (izom, zsír és bőr, máj és vese) vonatkozásában az említett anyaggal ki kell egészíteni, feltéve, hogy a baromfi esetében az avilamicint nem alkalmazzák emberi fogyasztásra tojást adó állatok esetében.
            
         
               (3)
            
            
               A 2377/90/EGK rendeletet ennek megfelelően módosítani kell.
            
         
               (4)
            
            
               Megfelelő időtartamot kell engedélyezni e rendelet alkalmazhatósága előtt annak érdekében, hogy a tagállamok számára lehetővé váljék a rendeletre való tekintettel az esetleg szükséges kiigazítások elvégzése az állatgyógyászati készítmények közösségi kódexéről szóló, 2001. november 6-i 2001/82/EK európai parlamenti és tanácsi irányelvnek (2) megfelelően kiadott forgalmazási engedélyekben.
            
         
               (5)
            
            
               Az e rendeletben előírt intézkedések összhangban vannak az Állatgyógyászati Készítmények Állandó Bizottságának véleményével,
            
         ELFOGADTA EZT A RENDELETET:
   1. cikk
   A 2377/90/EGK rendelet I. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba. Ezt a rendeletet 2007. november 18-tól kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2007. szeptember 17-én.
      
         
            a Bizottság részéről
         
         Günter VERHEUGEN
         
         
            alelnök
         
      
   
   
      (1)  HL L 224., 1990.8.18., 1. o. A legutóbb a 703/2007/EK bizottsági rendelettel (HL L 161., 2007.6.22., 28. o.) módosított rendelet.
   
      (2)  HL L 311., 2001.11.28., 1. o. A legutóbb a 2004/28/EK irányelvvel (HL L 136., 2004.4.30., 58. o.) módosított irányelv.
   
      MELLÉKLET
      A 2377/90/EGK rendelet I. melléklete a következő anyaggal egészül ki (Azoknak a farmakológiai hatóanyagoknak a listája, amelyek tekintetében maradékanyag-határértékek kerültek meghatározásra):
      1.   Fertőzések elleni hatóanyagok
      1.2.   Antibiotikumok
      1.2.15.   Orthosomicinek
      
                  Farmakológiai hatóanyag(ok)
               
               
                  Jelző maradékanyag
               
               
                  Állatfajok
               
               
                  Maximális maradékanyag-határértékek
               
               
                  Célszövet
               
            
                  Avilamicin
               
               
                  Diklór-izoeverninsav
               
               
                  Sertések
               
               
                  50 μg/kg
               
               
                  Izom
               
            
                  100 μg/kg
               
               
                  Zsír (1)
                  
               
            
                  300 μg/kg
               
               
                  Máj
               
            
                  200 μg/kg
               
               
                  Vese
               
            
                  Nyúl
               
               
                  50 μg/kg
               
               
                  Izom
               
            
                  100 μg/kg
               
               
                  Zsír
               
            
                  300 μg/kg
               
               
                  Máj
               
            
                  200 μg/kg
               
               
                  Vese
               
            
                  Baromfi (2)
                  
               
               
                  50 μg/kg
               
               
                  Izom
               
            
                  100 μg/kg
               
               
                  Zsír (3)
                  
               
            
                  300 μg/kg
               
               
                  Máj
               
            
                  200 μg/kg
               
               
                  Vese
               
            
         (1)  Sertésfélék és baromfi esetében ez a maximális maradékanyag-határérték természetes arányban jelen levő bőrre és zsírra vonatkozik.
      
         (2)  Nem alkalmazható az emberi fogyasztásra szánt tojást adó állatoknál.
      
         (3)  Sertésfélék és baromfi esetében ez a maximális maradékanyag-határérték természetes arányban jelen levő bőrre és zsírra vonatkozik.